stanford-oval/wikipedia huggingface dataset:
Graduointi
Vöiden värit

Kaikissa lajeissa ei käytetä kaikkia värivaihtoehtoja, ja esimerkiksi oranssin ja vihreän järjestys vaihtelee joskus eri lajeissa.
Valkoinen
Keltainen
Oranssi
Vihreä
Sininen
Violetti
Punainen
Ruskea
Musta
Aiheesta muualla

Aikidoliiton graduointiohjeet
Maresuke Nogi

Maresuke Nogi kotinsa edessä Nogizakassa Tokiossa ennen itsemurhaansa vuonna 1912.
Maresuke Nogi (jap. 乃木 希典, Nogi Maresuke; 25. joulukuuta 1849 Edo (Tokio) – 13. syyskuuta 1912 Tokio) oli japanilainen kreivi ja kenraali.
Elämä ja ura

Nogin isä oli samurai, joka kuului Chōfu-klaaniin. Nogi osallistui nuorena toiseen Chōshūn sotaretkeen ja yleni vuonna 1871 majuriksi. Hän osallistui myös Hagin ja Satsuman kapinoiden kukistamiseen. Hänestä tuli vuonna 1875 jalkaväkirykmentin apulaiskomentaja, 1880 rykmentinkomentaja ja 1885 prikaatinkomentaja. Vuonna 1887 hän matkusti Sōroku Kawakamin kanssa Saksaan täydentämään sotilasopintojaan. Vuosien 1894–1895 Kiinan–Japanin sodassa Nogi komensi 1. jalkaväkiprikaatia, joka miehitti Port Arthurin. Hänet ylennettiin kenraaliluutnantiksi, ja vuodesta 1896 hän toimi jonkin aikaa Japanille sodassa siirtyneen Formosan saaren (nyk. Taiwan) sotilaskuvernöörinä.
Vuonna 1904 Nogi ylennettiin kenraaliksi. Venäjän–Japanin sodassa hän komensi Japanin 3. armeijaa ja johti sitkeästi 6. kesäkuuta 1904 alkanutta Port Arthurin piiritystä. Suurten vaikeuksien jälkeen kaupungin valtaus onnistui viimein 2. tammikuuta 1905. Vallattuaan kaupungin hän vei armeijansa tärkeimmälle sotanäyttämölle Mantšuriaan ja vaikutti merkittävällä tavalla japanilaisten voittoon ratkaisevassa Mukdenin taistelussa, jossa hänen armeijansa iski venäläisten oikeaa siipeä vastaan. Sodan jälkeen Nogi nimitettiin sotaneuvoston jäseneksi, ja vuodesta 1907 hän toimi Gakushūin-koulun johtajana. Samana vuonna hän sai kreivin arvon.
Nogi teki vaimonsa Shizukon kanssa rituaali-itsemurhan Japania lähes puoli vuosisataa hallinneen keisari Meijin hautajaispäivänä syyskuussa 1912. Nogi suoritti perinteisen samuraiden itsemurhaseremonian eli seppukun osoittaakseen uskollisuutensa keisarilleen, sillä Japanin varhaisemmassa historiassa uskollisten palvelijoiden oli tapana seurata herraansa kuolemaan (junshi). Nogin vaimo tappoi itsensä naisten tapaan viiltämällä kurkkunsa auki. Monet tuon ajan japanilaiset kirjailijat, kuten Sōseki Natsume ja Mori Ōgai, pitivät Nogin itsemurhaa esimerkkinä Japanin feodaalisten perinteiden ja nopean modernisaation välisestä ristiriidasta.
Venäjän–Japanin sotaan liittyvistä henkilöistä Nogi kohosi amiraali Heihachirō Tōgōn ohella Japanissa tärkeimmäksi isänmaallisen sankarinpalvonnan kohteeksi. Nogista on tehty useita elokuvia.
Aiheesta muualla

Kuvia tai muita tiedostoja aiheesta Maresuke Nogi Wikimedia Commonsissa
Goljatlintuhämähäkki

| Goljatlintuhämähäkki |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Osalahko::  Mygalomorphae
Heimo::  Lintuhämähäkit Theraphosidae
Suku::  Theraphosa
Laji::  blondi
Kaksiosainen nimi
 Theraphosa blondi  (Latreille, 1804) 
Katso myös
   Goljatlintuhämähäkki Wikispeciesissä   Goljatlintuhämähäkki Commonsissa 
Infobox OKNimi-testi OK: 
Goljatlintuhämähäkki (Theraphosa blondi, aikaisempi nimi T. leblondi) on Etelä-Amerikan pohjoisosissa esiintyvä lintuhämähäkkilaji. Sitä pidetään Venezuelassa elävän sukulaislajinsa Theraphosa apophysisin ohella maailman kookkaimpana hämähäkkinä.
Goljatlintuhämähäkki on kookas, ruskea ja karvainen hämähäkki. Aikuisen yksilön raajojen kärkiväli voi olla 30 senttimetriä ja se voi painaa yli 70 grammaa. Naaraspuolinen goljatlintuhämähäkki aikuistuu 2,5–3 vuoden iässä ja elää 15–25 vuotta, kun koiraat kuolevat jo 3–6 vuoden iässä. Ravinnokseen hämähäkki käyttää selkärangattomia sekä pieniä selkärankaisia, kuten sammakoita, käärmeitä, linnunpoikasia ja hiiriä, jotka se saalistaa väijymällä. Yöaktiivisen hämähäkin näköaisti on huono ja saaliin paikantaminen tapahtuu pääasiassa maanpinnan tuntumaan viritettyjen ansalankojen avulla.
Goljatlintuhämähäkki on aggressiivinen. Uhattuna eläin tuottaa jalkojensa nivelillä ääntä ja heittää teräviä ja voimakkaasti ihoa ärsyttäviä karvoja uhkaajaa kohti. Aikuisen hämähäkin myrkkyleuat voivat olla yli kahden senttimetrin pituiset, mutta puremassa myrkky aiheuttaa ihmiselle korkeintaan lieviä oireita.
Goljatlintuhämähäkkiä pidetään myös terraarioeläimenä.
Aiheesta muualla

Hoito-ohjeita terraarioon (Arkistoitu – Internet Archive)
Care sheet (englanniksi)
Grant Kerr

Grant Kerr
Grant Kerr (s. 1. joulukuuta 1985 Irvine, Skotlanti) on skotlantilainen jalkapalloilija, pelipaikaltaan keskikenttäpelaaja.
Kerr edusti junioritasolla skotlantilaista Hutchison Valea ja englantilaista Evertonia, josta siirtyi yhdysvaltalaiseen yliopistojoukkueeseen Fordham Ramsiin. Aikuistasolla hänen seurojaan ovat olleet kyproslainen Digenis Akritas Morphou (2010), yhdysvaltalaiset Fort Lauderdale Strikers (2011) ja Atlanta Silverbacks (lainalla 2011), norjalainen Tønsberg (2012), suomalainen VPS (2013) ja kreikkalainen Iraklis Psachna (2014).
Pääsarjatasolla Kerr on pelannut Suomessa ja Kreikassa. VPS:ssa hän pelasi 22 ottelua ja teki kaksi maalia Veikkausliigan kaudella 2013. Ensimmäisen liigapelinsä hän pelasi 9. toukokuuta VPS:n voittaessa vierasottelussa JJK:n 1–0. Kerr teki ensimmäisen liigamaalinsa 19. heinäkuuta, kun VPS voitti MYPA:n kotonaan 4–1. Iraklis Psachnassa Kerr pelasi kaudella 2013–2014 yhden ottelun: 9. maaliskuuta 2014, kun joukkue voitti kotonaan Asteras Magoulan 4–0.
Garaşsyz, Bitarap, Türkmenistanyň Döwlet Gimni

Garaşsyz, Bitarap,Türkmenistanyň Döwlet Gimni ("Vapaan, puolueettoman Turkmenistanin kansallishymni") on Turkmenistanin kansallislaulu. Laulun on säveltänyt Veli Muhatov ja sen on sanoittanut maan entinen presidentti Saparmurat Nijazov. Nijazovin kuoleman jälkeen tekstiä muutettiin vuonna 2008. Nijazovin alkuperäisen sanoituksen mukaan Turkmenbashi eli hän itse oli luonut Turkmenistanin, uuden version mukaan maan oli luonut turkmeenien kansakunta. Samalla tekstiin tehtiin muutamia muitakin lisäyksiä. Samalla laulun ennen aloittanut kertosäe poistettiin alusta.
Nijazovin sanat turkmeeniksi

Türkmenbaşyň guran beýik binasy
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!
Janym gurban sana, erkana ýurdum
Mert pederleň ruhy bardyr könülde.
Bitarap, Garaşsyz topragyn nurdur
Baýdagyn belentdir dünýan önünde.
Türkmenbaşyň guran beýik binasy
Berkarar döwletim, jigerim - janym.
Başlaryň täji sen, diller senasy
Dünýä dursun, sen dur, Türkmenistanym!
Gardaşdyr tireler, amandyr iller
Owal-ahyr birdir bizin ganymyz.
Harasatlar almaz, syndyrmaz siller
Nesiller döş gerip gorar şanymyz.
Türkmenbaşyň guran beýik binasy,
Berkarar döwletim, jigerim - janym.
Başlaryň täji sen, diller senasy,
Dünýä dursun, sen dur, Türkmenistanym!
Arkamdyr bu daglar, penamdyr düzler
Ykbalym, namysym, togabym, Watan!
Sana şek ýetirse, kör bolsun gözler
Geçmişim, geljegim, dowamym, Watan!
Nykyiset sanat turkmeeniksi

Janym gurban saňa, erkana ýurdum

Mert pederleň ruhy bardyr könülde.

Bitarap, Garaşsyz topragyň nurdur

Baýdagyň belentdir dünýan önünde.

|

Halkyň guran baky beýik binasy

Berkarar döwletim, jigerim – janym.

Başlaryň täji sen, diller senasy

Dünýä dursun, sen dur, Türkmenistanym!

|

Gardaşdyr tireler, amandyr iller

Owal-ahyr birdir bizin ganymyz.

Harasatlar almaz, syndyrmaz siller

Nesiller döş gerip gorar şanymyz.

|

Halkyň guran baky beýik binasy

Berkarar döwletim, jigerim – janym.

Başlaryň täji sen, diller senasy

Dünýä dursun, sen dur, Türkmenistanym!

|
Aiheesta muualla

Kuuntele Turkmenistanin kansallislaulu
Maret-Mai Otsa

| Maret-Mai Otsa> Henkilötiedot |
| --- | --- |
Koko nimi:  Maret-Mai Otsa
Syntynyt: 22. helmikuuta 1931 Tartto, Viro
Kuollut: 2. toukokuuta 2020 (89 vuotta) Jõhvi, Viro
Kansalaisuus:   Viro aik.  Neuvostoliitto
Koripalloilija
Pituus:  174 cm
Pelaajaura
Seurajoukkueet
1949–1963 1963–1967 1967–1971 1976:  Tartu Ülikooli Minskin Dynamo Kohtla-Järve Eesti Põlevkivi Kohtla-Järve Eesti Põlevkivi
Maajoukkueet
1952–1960:   Neuvostoliitto
Aiheesta muualla
FIBA
| Mitalit> Maa:   Neuvostoliitto.Naisten koripallo.MM-kilpailut  | Mitalit> Maa:   Neuvostoliitto.Naisten koripallo.MM-kilpailut  | Mitalit> Maa:   Neuvostoliitto.Naisten koripallo.MM-kilpailut  | Maa:   Neuvostoliitto> Naisten koripallo. |
| --- | --- | --- | --- |
|  Kultaa | Neuvostoliitto 1959 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Neuvostoliitto 1952 |  |  |
|  Kultaa | Jugoslavia 1954 |  |  |
|  Kultaa | Tšekkoslovakia 1956 |  |  |
|  Kultaa | Bulgaria 1960 |  |  |
|  Hopeaa | Puola 1958 |  |  |
Maret-Mai Otsa (myöh. Višnjova, ven. Марет-Май Яновна Вишнева, Maret-Mai Janovna Višnjova, 22. helmikuuta 1931 Tartto – 2. toukokuuta 2020 Jõhvi) oli maajoukkuetasolla Neuvostoliittoa edustanut virolainen koripalloilija, maailman- ja euroopanmestari.
Elämä ja ura

Otsa edusti Neuvostoliiton naisten maajoukkuetta vuosina 1952–1960. Hän voitti maajoukkueessa maailmanmestaruuden Neuvostoliitossa 1959 ja vuosien 1952, 1954, 1956 ja 1960 Euroopan mestaruudet. Vuoden 1958 EM-kilpailuissa Otsan edustama Neuvostoliitto jäi hopealle Bulgarian taakse.
Seuratasolla Otsa edusti muun muassa Tartu Ülikoolia, jossa hän voitti seitsemän Viron SNT:n mestaruutta ja oli neljästi Neuvostoliiton mestaruushopealla. Lisäksi hän saavutti urallaan Viron SNT:n sarjasta neljä hopeaa ja yhden pronssin. Vuonna 1963 Viktor Višnjovin kanssa avioitunut Otsa-Višnjova muutti samana vuonna Minskiin ja voitti Valko-Venäjän SNT:n mestaruuden viidesti. Hän palasi sittemmin Viroon, työskenteli kasvatusalalla ja kuoli Jõhvissa 89-vuotiaana 2. toukokuuta 2020.
Aiheesta muualla

Toinen profiili FIBA Archive (englanniksi)
German Karatševski

German Evgenievitš Karatševski (ven. Герман Евгеньевич Карачевский; s. 17. heinäkuuta 1968) on venäläinen entinen hiihtäjä.
Karatševski kilpaili Albertvillen olympialaisissa 1992 10 kilometrin matkalla ja takaa-ajossa. Hän oli 10 kilometrin matkalla 62. ja sijoittui takaa-ajossa 43:ksi. Karatševski osallistui maailmancupissa viiteen osakilpailuun ja sai parhaan sijoituksensa 30 kilometrin kisassa Kavgolovossa 1993, jossa hän oli 17. nopein.
Marika Visakorpi

Marika Anneli Visakorpi-Kemppainen  (s. Helsinki) on suomalainen poliitikko (kristillisdemokraatit) ja juristi. Hän valmistui oikeustieteen kandidaatiksi (OTK) Helsingin yliopistosta.  Sittemmin hän on toiminut syyttäjänä Keski-Suomessa vuodesta 1998.
Visakorpi on istunut Jyväskylän kaupunginvaltuustossa vuodesta 2004. Hänet valittiin kaupunginvaltuustoon myös vuoden 2017 kuntavaaleissa, joissa hän sai 1 051 ääntä.
Visakorpi on  Keski-Suomen maakuntavaltuuston jäsen. Hän on toiminut myös KD-naisten puheenjohtajana.
Aiheesta muualla

Visakorven kotisivut
Elsa Kalervo: Syyttäjien kahvipöydässä huumori kukkii (haastattelu) Kahvila Muisto.  25.2.2016. Radio Kompassi. Arkistoitu 16.3.2017.
Marcelinho Carioca

| 0 | 1 | 2 |
| --- | --- | --- |

Henkilötiedot
Koko nimi: Marcelinho Carioca
Syntymäaika: 1. helmikuuta 1971 (ikä 53)
Syntymäpaikka: Rio de Janeiro, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 167 cm
Seurat
| Vuodet | Seura | O (M) |
| 1988-1993 1994-1997 1997 1998-2000 2001 2002 2003 2004 2004 2005 2005 2006 2007-2009 | Flamengo Corinthians Paulista Valencia Corinthians Paulista Santos Gamba Osaka Vasco da Gama Al-Nassr Vasco da Gama Ajaccio Brasiliense Corinthians Paulista Santo André |  |
Maajoukkue
| 1998–2001 | Brasilia | 3 (2) |
Marcelinho Carioca (s. 1. helmikuuta 1971 Rio de Janeiro) on brasilialainen entinen jalkapalloilija.
Jalkapallomaajoukkue

Marcelinho debytoi Brasilian maajoukkueessa 1998. Hän on pelannut kolme maaottelua ja tehnyt niissä kaksi maalia.
German Korepanov

German Korepanov (Герман Афанасьевич Корепанов, 30. heinäkuuta 1924 – 13. huhtikuuta 1985) oli udmurtialainen säveltäjä. Hän on säveltänyt ensimmäisen udmurtinkielisen  oopperan Nataĺ (Наталь), joka pohjautuu Filipp Kedrovin teksteihin. Hän on säveltänyt myös udmurttien kansallishymnin veljensä Alexander Korepanovin kanssa.
Matematiikan ilot

Matematiikan ilot – näe matematiikka ympärilläsi (The Joy of Mathematics) on Theoni Pappasin kirjoittama kirja, joka esittelee matematiikkaa ja sen merkitystä arjessa ja kulttuurissa. Lisäksi se käsittelee matematiikan historiaa. Kirjan on suomentanut Juha Pietiläinen ja julkaissut suomeksi Terra Cognita vuonna 1999. Kirjassa on mustavalkoinen kuvitus ja 256 sivua. Kirjalle on tehty jatko-osa Lisää matematiikan iloja.
Marfa Boretskaja

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Marfa Novgorodin vetšen tuhon hetkellä, Klavdi Lebedev
"Marfa Posadnitsa"- erakko Feodosi Boretski antaa Ratmirin miekan novgorodilaisten päällikkö Miroslaville, Marfan tyttärelleen Ksenijalle valitsemalle aviomiehelle, Dmitri Ivanovin (1782-1810 jälkeen) maalaus 1808. Venäläisen taiteen museo, Pietari
Marfa Ivanovna Boretskaja, joka tunnetaan myös nimellä pormestari Marfa tai Novgorodin kuningatar (ven. Марфа Посадница, Marfa Posadnitsa), syntyi poliittisesti vaikutusvaltaiseen Lošinski-sukuun ja oli Isaak Andrejevitš Boretskin vaimo, joka oli Novgorodin posadnik vuosina 1438-1439 ja uudelleen vuonna 1453. Hänen tarkkaa syntymä- ja kuolinaikaansa ei tiedetä.
Legendan ja perinnetiedon Marfa Boretskaja johti Novgorodin tasavallan taistelua Moskovan ruhtianskuntaa vastaan aviomiehensä Isaak Boretskajan kuoleman ja Moskovan suuriruhtinas Iivana Suuren aikaansaattaman kaupunkivaltioiden yhteenliittämisen välillä vuonna 1478.
Novgorodissa valtaa pitivät kauppiaspajarit, joiden valitsema palkkasoturi toimi Novgorodin ruhtinaana. Marfa Boretskaja hallitsi kauppavaltaa kahden poikansa kautta luottaen lännen eli Puolan kuningaskunnan ja Liettuan suuriruhtinaskunnan tukeen. Novgorodin tavallinen väki koki läntiset tavat vieraina ja alistui nopeasti Moskovan suuriruhtinaalle. Marfa Boretskaja jäi Novgorodin itsenäisen tasallan viimeiseksi hallitsijaksi.
Merkitys

Uudemman tutkimuksen mukaan Novgorodin arkkipiispa Feofil (virassa 1470-1480, k. 1484) teki Marfasta syntipukin peittääkseen oman osuutensa Novgorodin kyvyttömyydessä täyttää sopimusvelvoitteensa. Tarina Marfan petoksesta suuriruhtinasta kohtaan kirjoitettiin ilmeisesti ensimmäisen kerran Feofilin käsikirjoitukseen Novgorodissa 1470-luvun puolivälissä tai loppupuolella.
Marfan traaginen elämä ja taistelu tasavaltaisen hallinnon puolesta sai myöhemmin paljon sympatiaa ja huomiota varsinkin romantiikan ajan venäläisiltä kirjailijoilta ja historioitsijoilta. Boretskajaa kuvataan Nikolai Karamzinin vuonna 1808 kirjoitetussa kertomuksessa Pormestari Marfa tai Novgorodin kaatuminen, samoin kuin Fjedotovin kirjassa Marfa Posadnitsa. Hänen tarinansa kiehtoi myös Aleksandr Puškinia, joka omisti vuonna 1830 esseensä hänelle. Sergei Jesenin kirjoitti historiallisen runon Marfa-pormestarista vuonna 1914.
Marfan patsas on osa Novgorodin 1 000-vuotisen Venäjän muistomerkkiä.
Marfa Boretskaja ja pyhittäjä Zosima Solovetskilainen kohtaavat vuonna 1470, 1600-luvun käsikirjoitus
Pormestari Marfa vangitsijoineen matkalla Moskovaan, Aleksei Kivšenko.
Marfa Boretskaja 1 000-vuotinen Venäjä muistomerkissä
Marcel van der Westen

| Mitalit | Mitalit | Mitalit |  |
| --- | --- | --- | --- |
|  Marcel van der Westen |  Marcel van der Westen |  Marcel van der Westen |  |
Maa:   Alankomaat
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Birmingham 2007 | 60 m aidat |  |
Marcel Johannes van der Westen (s. 1. elokuuta 1976 Laren) on alankomaalainen yleisurheilija, joka kilpailee pika-aitajuoksussa. Hän edustaa seuratasolla amsterdamilaista Phanosta. Van der Westen voitti hopeaa 60 metrin aitajuoksusta sisäratojen EM-kisoissa 2007. Hän on osallistunut olympialaisiin kerran, Pekingissä 2008. Van der Westen pääsi tuolloin 110 metrin aidoissa välieriin saakka. Barcelonan EM-kisoissa 2010 hän oli seitsemäs ajalla 13,58 s.
Ennätykset

Lähde: IAAF
110 m aidat: 13,35 s (2008)
60 m aidat: 7,62 (2007)
German Rubtsov

| German Rubtsov> Henkilötiedot |
| --- | --- |
Syntynyt: 27. kesäkuuta 1998 (ikä 26) Tšehov, Venäjä
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  81 kg
Seura
Seura:  Philadelphia Flyers / Lehigh Valley Phantoms
Sarja:  NHL / AHL
Pelaajaura
Pääsarjaura:  2016–
Aik. seurat:  Vitjaz Podolsk (KHL)
NHL-varaus:  22. varaus, 2016 Philadelphia Flyers
German Rubtsov (s. 27. kesäkuuta 1998 Tšehov, Venäjä) on venäläinen jääkiekkoilija, joka edustaa NHL-seura Philadelphia Flyersin organisaatiota.
Marshall Nirenberg

| Marshall Nirenberg |
| --- | --- |
 Marshall Nirenberg n. 1962
Henkilötiedot
Syntynyt: 10. huhtikuuta 1927 New York City, New York, Yhdysvallat
Kuollut: 15. tammikuuta 2010
Kansalaisuus:   Yhdysvallat
Koulutus ja ura
Tutkinnot:  Michiganin yliopisto
Tutkimusalue:  genetiikka
Tunnetut työt:  geneettisen koodin selvittäminen
Palkinnot:   Nobelin lääketieteen palkinto (1968)
Marshall Warren Nirenberg (10. huhtikuuta 1927 – 15. tammikuuta 2010) oli yhdysvaltalainen biokemisti ja geneetikko. Hän sai Nobelin lääketieteen palkinnon vuonna 1968 geneettisen koodin selvittämisestä.
Nirenberg opiskeli Floridan yliopistossa biologiaa. Hänen maisterintyönsä 1952 käsitteli vesiperhosten ekologiaa ja taksonomiaa. Nirenberg siirtyi sitten biokemiaan, jota hän opiskeli Michiganin yliopistossa valmistuen tohtoriksi vuonna 1957.
Vuonna 1959 Nirenberg alkoi tutkia DNA:n, RNA:n ja proteiinien välisiä suhteita. Seuraavana vuonna hänet nimettiin National Institutes of Healthin (NIH) tutkijaksi. Näissä tutkimuksissa Niremberg ja J. Heinrich Matthaei osoittivat, että proteiinisynteesissä tarvitaan lähetti-RNA:ta. Tuottamalla synteettistä, pelkästään urasiilista koostunutta lähetti-RNA:ta Nirenberg osoitti, että kodoni UUU koodittaa fenyylialaniinia. Tämä oli ensimmäinen askel kodonitaulukon selvittämisessä
Vuonna 1961 Nirenberg valittiin NIH:n biokemiallisen genetiikan osaston johtoon. Vuonna 1965 Nirenberg pystyi kollegoidensa avulla kokoamaan kaikki 64 kolmikirjamista kodonia käsittävän geneettisen koodin taulukon, joka esittää DNA:n ja proteiinien väliset yhteydet.
Nirenberg sai työstään Nobelin fysiologian ja lääketieteen palkinnon vuonna 1968. Palkinnon jakoivat hänen kanssaan Har Gobind Khorana, joka löysi nukleiinihappojen synteesin, ja Robert W. Holley, joka selvitti lähetti-RNA:n kemiallisen rakenteen. Samana vuonna Nirenberg sai National Medal of Honorin; vuonna 1966 hänelle oli myönnetty National Medal of Science.
Nirenberg teki myös Nobel-palkintonsa jälkeen merkittäviä tieteellisiä löytöjä genetiikan ja neurobiologian aloilta. Hän teki pioneerityötä hermosolujen viljelyssä ja tutki geenien ilmenemistä, kantasolujen erilaistumista ja hermojärjestelmän kehittymistä. 1980-luvulla Nirenberg löysi banaanikärpäsen geenin, joka on merkittävä sydämen kehittymiselle. Löytö auttaa synnynnäisten sydänsairauksien ymmärtämisessä.
Aiheesta muualla

Kuvia tai muita tiedostoja aiheesta Marshall Nirenberg Wikimedia Commonsissa
Nobel esittelypuhe professori P. Reichard,
| --- | --- |
1901–1925:  1901: Behring  1902: Ross  1903: Finsen  1904: Pavlov  1905: Koch  1906: Golgi, Ramón y Cajal  1907: Laveran  1908: Metšnikov, Ehrlich  1909: Kocher  1910: Kossel  1911: Gullstrand  1912: Carrel  1913: Richet 1914: Bárány  1919: Bordet  1920: Krogh  1922: Hill, Meyerhof  1923: Banting, Macleod 1924: Einthoven
1926–1950:  1926: Fibiger  1927: Wagner-Jauregg  1928: Nicolle  1929: Eijkman, Hopkins  1930: Landsteiner  1931: Warburg  1932: Sherrington, Adrian  1933: Morgan  1934: Whipple, Minot, Murphy  1935: Spemann  1936: Dale, Loewi  1937: Szent-Györgyi  1938: Heymans  1939: Domagk  1943: Dam, Doisy  1944: Erlanger, Gasser  1945: Fleming, Chain, Florey  1946: Muller  1947: C. Cori, G. Cori, Houssay  1948: Müller  1949: Hess, Moniz 1950: Kendall, Reichstein, Hench
1951–1975:  1951: Theiler  1952: Waksman  1953: Krebs, Lipmann  1954: Enders, Weller, Robbins  1955: Theorell  1956: Cournand, Forssmann, Richards  1957: Bovet  1958: Beadle, Tatum, Lederberg  1959: Ochoa, Kornberg  1960: Burnet, Medawar  1961: Békésy  1962: Crick, Watson, Wilkins  1963: Eccles, Hodgkin, Huxley  1964: Bloch, Lynen  1965: Jacob, Lwoff, Monod  1966: Rous, Huggins  1967: Granit, Hartline, Wald  1968: Holley, Khorana, Nirenberg  1969: Delbrück, Hershey, Luria  1970: Katz, Euler, Axelrod  1971: Sutherland  1972: Edelman, Porter  1973: Frisch, Lorenz, Tinbergen  1974: Claude, Duve, Palade  1975: Baltimore, Dulbecco, Temin
1976–2000:  1976: Blumberg, Gajdusek 1977: Guillemin, Schally, Yalow  1978: Arber, Nathans, Smith  1979: Cormack, Hounsfield  1980: Benacerraf, Dausset, Snell  1981: Sperry, Hubel, Wiesel  1982: Bergström, Samuelsson, Vane  1983: McClintock  1984: Jerne, Köhler, Milstein  1985: Brown, Goldstein  1986: Cohen, Levi-Montalcini  1987: Tonegawa  1988: Black, Elion, Hitchings  1989: Bishop, Varmus  1990: Murray, Thomas  1991: Neher, Sakmann  1992: Fischer, Krebs  1993: Roberts, Sharp  1994: Gilman, Rodbell  1995: Lewis, Nüsslein-Volhard, Wieschaus  1996: Doherty, Zinkernagel  1997: Prusiner  1998: Furchgott, Ignarro, Murad  1999: Blobel  2000: Carlsson, Greengard, Kandel
2001–:  2001: Hartwell, Hunt, Nurse  2002: Brenner, Horvitz, Sulston  2003: Lauterbur, Mansfield  2004: Axel, Buck  2005: Marshall, Warren 2006: Fire, Mello 2007: Capecchi, Evans, Smithies 2008: zur Hausen, Barré-Sinoussi, Montagnier 2009: Blackburn, Greider, Szostak 2010: Edwards 2011: Beutler, Hoffmann, Steinman 2012: Gurdon, Yamanaka 2013: Rothman, Schekman, Südhof 2014: O’Keefe, M.-B. Moser, E. Moser 2015: Campbell, Ōmura, Tu 2016: Ōsumi 2017: Hall, Rosbash, Young 2018: Allison, Honjo 2019: Kaelin, Ratcliffe, Semenza 2020: Alter, Houghton, Rice 2021: Julius, Patapoutian 2022: Pääbo 2023: Karikó, Weissman 2024: Ambros, Ruvkun
Martin Larsson

| Mitalit | Mitalit | Mitalit |  |
| --- | --- | --- | --- |
|  Martin Larsson |  Martin Larsson |  Martin Larsson |  |
Maa:   Ruotsi
Miesten hiihto
| MM-kilpailut  | MM-kilpailut  | MM-kilpailut  |  |
|  Pronssia | Sapporo 2007 | 4 × 10 km viesti |  |
Martin Larsson (s. 27. maaliskuuta 1979) on ruotsalainen hiihtäjä, joka on kilpaillut kansainvälisellä tasolla vuodesta 1999 alkaen. Hän voitti pronssia MM-kisoista 2007 4 kertaa 10 kilometrin viestistä. Larsson sijoittui 76. sijalle samoissa kisoissa 15 kilometrin matkalla ja 17:nneksi 50 kilometrillä.
Grant Kester

Grant Kester on yhdysvaltalainen taideteoreetikko. Hän on paikkasidonnaisen taiteen merkittävin teoreetikko.
Kester on valmistunut 1986 BFA:ksi valokuvauksesta Baltimoren Maryland Institute College of Artista. Vuonna 1995 hän valmistui M.A:ksi taidehistoriasta Rochesterin yliopiston taidehistorian osastolta ja 1997 tohtoriksi Visuaalisten ja kulttuuristen tutkimusten alalta samoin Rochesterin yliopiston taidehistorian osastolta. Hän on sen jälkeen opettanut eri korkeakouluissa, ja on vuodesta 2000 ollut Kalifornian yliopisto, San Diegossa taidehistorian apulaisprofessori (associate professor).
Kester oli vuosina 1990–1996 Afterimage-lehden päätoimittaja.
Aiheesta muualla

Grant Kesterin kotisivu (Arkistoitu – Internet Archive)
Grant Kesterin esittely, Ospace.otis.edu
Galactic

| Galactic |
| --- | --- |
Kehittäjä:  Stavros Fasoulas
Julkaisija:  The One
Suunnittelija:  Stavros Fasoulas
Julkaistu:  1993
Alusta:  Amiga
Lisää peliartikkeleitaVideopelien teemasivulla
Infobox OK : 
Galactic on suomalaisen Stavros Fasoulasin viimeiseksi jäänyt peli, joka julkaistiin The One -lehden kansidisketillä.
Pelistä on julkaistu versiot:
Galactic The Vision Game (demo)(1992) - kahdeksan tason pelattava demoversio julkaistu The One -lehden kansidisketillä
Galactic The X-Mas Edition (1993) - yksinomaan The One -lehden kansidisketillä julkaistu versio
Aiheesta muualla

Galactic: The Xmas Edition Hall of Light -sivustolla (englanniksi)